fi fi fi sv fi fi fi fi sv fi fi fi fi zh fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Jokaisella työpaikalla tulisi olla käytössä keinoja sukupuolen mukaisen eriytymisen purkamiseksi - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Suomessa työmarkkinat ovat eriytyneet voimakkaasti sukupuolen mukaan: naiset ja miehet työskentelevät suurelta osin eri toimialoilla ja tehtävissä. Työpaikat ovat varhaiskasvatuksen ja oppilaitosten ohella avainasemassa tasa-arvon edistämisessä ja sukupuolen mukaisen eriytymisen purkamisessa.
Toteutimme Segregaation purku -hankkeessa alkuvuonna 2022 kyselyn, jolla kartoitimme etenkin nais- ja miesenemmistöisten alojen työpaikoilla käytössä olevia keinoja sukupuolen mukaisen segregaation purkamiseksi. Kyselyyn vastasi 138 työpaikkojen johdon, HR- tai muun henkilöstön edustajaa eri kokoisista ja eri toimialoilla toimivista organisaatioista.
Työpaikoilla käytössä keinoja etenkin häirinnän kitkemiseksi
Kyselyymme vastanneista työpaikoista 130:llä oli käytössä konkreettisia keinoja tasa-arvon edistämiseksi. Kolme eniten käytössä olevaa keinoa olivat:
toimintaohjeet häirintään tai epäasialliseen kohteluun puuttumiseksi (78 %)
selvitys työpaikan tasa-arvotilanteesta sekä naisten ja miesten sijoittumisesta eri tehtäviin (62 %)
kertominen työntekijöille palkkausjärjestelmän perusteista ja sen soveltamisesta (62 %).
Työpaikat olivat myös panostaneet työn, perheen ja muun elämän yhteensovittamiseen, johon liittyviä joustoja ja keinoja oli käytössä 55 prosentilla työpaikoista. Työpaikoilla oli lisäksi kannustettu isiä käyttämään perhevapaita (34 %).
Noin puolella työpaikoista oli tehty palkkakartoitus (53 %), joka on pakollinen osa tasa-arvolain edellyttämää tasa-arvosuunnitelmaa. Palkka-avoimuuden naisten ja miesten välisten palkkaerojen kaventamiseksi oli ottanut käyttöön vain 12 prosenttia työpaikoista.
Viime vuosina mediassa on ollut esillä useita organisaatioita, jotka ovat luopuneet mies-päätteisistä ammattinimikkeistä. Kyselyymme vastanneista työpaikoista lähes puolella oli käytössä sukupuolineutraalit nimikkeet (45 %). Työpaikoista 42 prosenttia oli kiinnittänyt huomiota monimuotoisuutta edistävään kuvaviestintään.
Työyhteisön ja johdon moninaisuutta voidaan edistää rekrytointikäytännöillä. Vain yhdeksän prosenttia kyselymme työpaikoista oli hyödyntänyt osittain tai kokonaan anonyymia rekrytointia. Työpaikoista 22 prosenttia oli ottanut työpaikkailmoituksissa käyttöön sukupuolitietoisia ja monimuotoisuutta edistäviä keinoja, kuten monimuotoisuuslausekkeen.
Työpaikkavierailut, harjoittelut ja työelämään tutustumisjaksot (TET) sekä eri alojen moninaiset roolimallit ovat varteenotettavia keinoja purkaa segregaatiota. Kyselymme mukaan vain noin neljännes työpaikoista oli tiivistänyt yhteistyötä työpaikan ja alueen oppilaitosten ja koulujen välillä (22 %) ja tarjonnut TET- tai muita harjoittelupaikkoja koululaisille tai opiskelijoille nuorten kannustamiseksi sukupuolelleen epätyypillisimmille aloille (25 %).
Tasa-arvosuunnitelma työkaluksi tasa-arvon edistämistyöhön
Kyselymme tulokset osoittivat, että vaikka työpaikoilla on jo käytössä keinoja sukupuolen mukaisen eriytymisen purkamiseksi, myös kehittämisen paikkoja löytyy.
Aluksi liikkeelle voi lähteä pieninkin askelin. Yksittäiset ja hyvin kohdennetut toimenpiteet voivat olla tehokkaita, kun niiden toteuttamiseen sitoudutaan ja panostetaan koko työyhteisössä. Hyvän selkänojan työlle antaa työpaikan tasa-arvosuunnitelma.
Tasa-arvosuunnitelma on lain mukaan pakollinen kaikilla vähintään 30 työntekijän työpaikoilla. Sen voi laatia joko omana suunnitelmanaan tai yhdistettynä esimerkiksi yhdenvertaisuussuunnitelmaan. Kaikista kyselyymme vastanneista 81 prosenttia kertoi, että työpaikalla on tasa-arvosuunnitelma. Kuitenkin vain noin puolet työpaikoista ilmoitti kirjanneensa konkreettiset ja mitattavat toimenpiteet tasa-arvosuunnitelmaan.
Tässä kirjoituksessa esiteltyjä työpaikoilla käytössä olevia sukupuolen mukaisen segregaation purkamisen keinoja kannattaa ottaa käyttöön myös omalla työpaikalla. Kannustamme kirjaamaan keinot tasa-arvosuunnitelmaan, joka on erinomainen työkalu toimenpiteiden jalkauttamiseksi työpaikan toimintaan.
Segregaation purku – työkaluja tasa-arvoisempaan työelämään -kehittämishanke (thl.fi)
Kysely työpaikoille sukupuolen mukaisen segregaation purkamisen keinoista (Webropol)
Moninaisesti parempi -hanke (thl.fi)
Monimuotoisuutta edistävä rekrytointi: Moninaisesti parempi -hankkeen rekrytointikokeilun tuloksia (Julkari)
Mia Teräsaho kehittämispäällikkö Yhdenvertaisuus, THL
Sonja Soronen erikoissuunnittelija Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.